ગુજરાત શબ્દ ની વ્યુત્પત્તિ સમજવા માટે ‘પ્રબંધ ચિંતામાણી’ , ‘મિરાતે-સિકંદરી’ , ‘સિદ્ધહેમ શબ્દાનુશાસન’ કે પછી ગિરિનગર ના શિલાલેખો હોય તે પુરતું નથી. ગુજરાત ; ભીન્નમાલ ના ગુર્જર-પ્રતીહારા રાજાઓની મુદ્રાઓમાં તો ક્યાંક હ્યું-એન-ત્સાંગ રચિત ‘સી-યુ-કી’ ની તળપદી ભાષા સિચુઆન માં અવતરીત મળી આવે છે. રૂદ્રમહાલય અને સૂર્યમંદિર ગુજરાતના હોવાપણાની નહિ પરંતુ વિસ્તૃત અસ્તિત્વ ની ખાત્રી આપે છે. રૂડાદેવીની અડાલજ ની વાવ કે પછી ઉદયમતીના સમયમાં નિર્મિત રાણીની વાવ હોય , મૃણાલના કાળનું મુનસર કે મલાવ તડાગ ; વર્લ્ડ હેરીટેજ માં સ્થાન મેળવેલ આવા ગુજરાતી સ્થાપત્યો લોકોપયોગી કાર્યો માટે ગુજરાતી સ્ત્રીઓની પ્રતિબદ્ધતાને પ્રમાણિત કરે છે.